CELEX: 62011CN0212
Language: el
Date: 2011-05-09 00:00:00
Title: Υπόθεση C-212/11: Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 9 Μαΐου 2011 — Jyske Bank Gibraltar Limited κατά Administración del Estado

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/11
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 9 Μαΐου 2011 — Jyske Bank Gibraltar Limited κατά Administración del Estado
   (Υπόθεση C-212/11)
   2011/C 226/21
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Προσφεύγουσα: Jyske Bank Gibraltar Limited
   
      Καθού: Administración del Estado
   
      Προδικαστικά ερωτήματα
   
   Μπορεί ένα κράτος μέλος, κατ’ εφαρμογήν του άρθρου 22, παράγραφος 2, της οδηγίας 2005/60/ΕΚ (1), του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, να προβλέψει νομοθετικά ότι οι πληροφορίες που υποχρεούνται να παρέχουν τα πιστωτικά ιδρύματα, τα οποία δραστηριοποιούνται στο έδαφός του χωρίς να διαθέτουν σε αυτό μόνιμη εγκατάσταση, διαβιβάζονται υποχρεωτικά κατευθείαν στις δικές του αρμόδιες αρχές για την καταπολέμηση της νομιμοποιήσεως εσόδων από παράνομες δραστηριότητες ή, αντιθέτως, πρέπει η αίτηση για την παροχή των πληροφοριών αυτών να απευθύνεται στη μονάδα χρηματοοικονομικών πληροφοριών του κράτους μέλους στο έδαφος του οποίου βρίσκεται το υπόχρεο πιστωτικό ίδρυμα;
   
      (1)  ΕΕ L 309, σ. 15.